**PRIMJER: Smjernice za procjenu "kada je očigledno/vidljivo" (Japan)**[[1]](#endnote-1)

Svrha ovih smjernica je pomoći trgovcima da pravilno prosude o tome hoće li se neki predmet koristiti za civilnu krajnju uporabu.

*[Krajnja uporaba predmeta i specifikacije]*

(1) Uvoznik, krajnji korisnik ili njihov zastupnik jasno je istaknuo koja je krajnja uporaba.

(2) Roba se podudara s poslovnim potrebama i tehnološkim kapacitetima klijenta.

*[Mjesto ugradnje]*

(3) Klijent je jasno naznačio mjesto ugradnje ili uporabe robe.

(4) Ne postoje informacije o tome da se mjesto ugradnje ili uporabe nalazi unutar ili u blizini vojnih objekata ili zabranjenog područja s ograničenim pristupom ili da je navedena krajnja uporaba sumnjiva.

(5) Klijent nije tražio pretjerane sigurnosne mjere za prijevoz, ugradnju, itd.

*[Povezani objekti i oprema]*

(6) Klijent je u dovoljnoj mjeri objasnio u kakvim će se objektima predmet koristiti te je također objasnio koje će se sirovine dopremiti u objekte.

(7) Kombinacija robe, objekata u kojima će se roba koristiti i sirovine koje treba dopremiti u objekte je razumna te se međusobno podudara s krajnjom uporabom robe.

(8) Zahtjevi za rezervnim dijelovima nisu pretjerani.

(9) Klijent je opravdano zatražio opremu koja je povezana s robom.

*[Pakiranje, otpremne oznake, način slanja i ruta pošiljke]*

(10) Zahtjevi vezani uz otpremnu oznaku, način slanja i ostalo nisu neobični.

(11) Ruta pošiljke je razumna u odnosu na robu za izvoz i odredište.

(12) Potreban način pakiranja i otpremna oznaka odgovaraju načinu slanja ili odredištu.

*[Uvjeti plaćanja i jamstvo]*

(13) Iznos, uvjeti ili način plaćanja nisu previše povoljni.

(14) Ugovor obuhvaća razumne uvjete jamstva.

*[Zahtjevi za ugradnju i povjerljivost]*

(15) Klijent je opravdano zatražio prisustvo odgovornih osoba koje će nadgledati ugradnju, testiranje i ostalo.

(16) Klijent nije imao prevelike zahtjeve o držanju u tajnosti informacija o predmetima, krajnjem odredištu, itd.

*[Subjekti koji se nalaze na popisima subjekta s ograničenjima ili zabranom]*

(17) Prilikom izvoza bilo koje robe kupcu koji se nalazi na popisu subjekata s ograničenjima ili zabranom, izvoznik mora pažljivo provesti provjeru krajnje uporabe.

*[Ostalo]*

(18) Postoje li neke druge sumnje vezane uz transakciju? Naprimjer, kupac nikada nije dao jasan odgovor na uobičajena pitanja koja su se pojavila tijekom zajedničkog poslovanja.

1. „Pregled japanskih kontrola izvoza (4. izdanje)“, prilog 4, Centar za informiranje o sigurnosti kontrole izvoza (CISTEC), lipanj 2015. <http: www.cistec.or.jp/english/export/index.html>. [↑](#endnote-ref-1)